ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. ***Ընթացիկ իրավիճակը և խնդիրները***

ՀՀ քաղաքաշինության կոմիտեի համակարգչային տեխնիկան հին է և աշխատանքային գործընթացի ընթացքում պարբերաբար առաջանում են խնդիրներ։ Կոմիտեի բնականոն աշխատանքային պրոցեսն ապահովելու նպատակով անհրաժեշտություն է առաջացել համակարգչային տեխնիկան համալրել նորերով:

2021 թվականին ՀՀ քաղաքաշինության կոմիտեի նշված կարիքների բավարարման նպատակով թվով 8 համակարգչի ձեռքբերման համար «Գնումների մասին» ՀՀ օրենքի 15-րդ հոդվածի 6-րդ կետի համաձայն կազմակերպվել է գնման գործընթաց և 2021 թվականի սեպտեմբերի 8-ին կնքվել է N ՀՀ ՔԿ-ԷԱՃԱՊՁԲ-21/2 պայմանագիրը՝ 3,642.0 հազար դրամի։

Խնդրի կարգավորման նպատակով նախատեսվում է Կոմիտեի 2021 թվականին հատկացված բյուջետային միջոցները խնայո­ղաբար կառավարելու, ինչպես նաև կազմակերպված գնումների ընթացակարգերի արդյունքում Կոմիտեի պահպանման ծախսերի ձևավորված տնտեսումներից 3,642.0 հազար դրամ գումարի խնայողությունն ուղղել համակարգչային տեխնիկայի ձեռքբերմանը՝ վերաբաշխում կատարելու միջոցով։

ՀՀ կառավարության որոշման նախագիծը մշակվել է հիմք ընդունելով ՀՀ կառավարության 2020 թվականի դեկտեմբերի 30-ի N 2215-Ն որոշմամբ հաստատված «ՀՀ կառավարությանն օրենքով վերապահված իրավասությունների շրջանակներում բյուջետային հատկացումների գլխավոր կարգադրիչների գծով ՀՀ տվյալ տարվա պետական բյուջեով նախատեսված հատկացումների վերաբաշխումների, միջեռամսյակային տեղաշարժերի, բյուջետային ծրագրերի միջոցառումները կատարող պետական կառավարման համապատասխան մարմինների ցանկերում փոփոխությունների և (կամ) լրացումների, ինչպես նաև ՀՀ տվյալ տարվա պետական բյուջեով նախատեսված հատկացումների հաշվին պետության կարիքների համար իրականացվող գնումների պլանում փոփոխությունների և լրացումների կատարման» կարգի։

ՀՀ պետական բյուջեով հաստատված 1103 «Քաղաքաշինության և ճարտարապետության բնագավառում պետական քաղաքականության իրականացում և կանոնակարգում» ծրագրի 11001, 11007 և 31001 միջոցառումների գծով իրականացվող նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտությունը բացակայում է:

1. **Տվյալ բնագավառում իրականացվող քաղաքականություն**

Քաղաքաշինության և ճարտարապետության բնագավառում պետական քաղաքականության մշակում, իրականացում, համակարգում, պլանավորում, մոնիտորինգի, կապիտալ ծրագրերի կատարում:

1. **Նախագծի մշակման գործընթացում ներգրավված ինստիտուտները և անձինք**

ՀՀ քաղաքաշինության կոմիտեի աշխատակիցները:

1. **Ակնկալվող արդյունքը**

Կոմիտեի գործառույթների պատշաճ կատարման համար անհրաժեշտ տեխնիկական հագեցվածության ապահովում:

1. **ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

Որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

1. **Ներկայացվող հարցի կապակցությամբ լրացուցիչ ֆինանսական միջոցների պահանջի անհրաժեշտությունը, ինչպես նաև Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունների մասին.**

Նախագծի ընդունման դեպքում պետական բյուջեում ծախսերի և եկամուտների ավելացումներ չեն առաջանում:

**7. Կապը ռազմավարական փաստաթղթերի հետ**

Նախագիծն անմիջական կապ չունի գործող ռազմավարական փաստաթղթերի հետ: